**Fakultet za inženjerski menadžment**

Bulevar vojvode Mišića 43, 11000 Beograd

Tel. +381 11 41 40 420;

E-mail: office@fim.rs

Web: [www.fim.edu.rs](http://www.fim.edu.rs)

Akreditovan Fakultet koji je osnovala grupa svetski priznatih profesora koji su stekli znanja na najprestižnijim svetskim univerzitetima. Reakreditovan je 2019.

**Programi osnovnih studija:** Inženjerski menadžment (240 ECTS), smerovi: visoke tehnologije, kreativne industrije, bezbednost; Menadžment (180 ECTS); Umetnička igra (180 ECTS), smerovi: klasičan balet, savremena igra, narodna igra, pedagogija, koreografija.

**Programi master studija:** Upravljanje projektima i industrija 4.0 (60 ECTS); Inženjering i menadžment bezbednosno-informacionih sistema (60 ECTS); Ekonomika i menadžment energetike (60 ECTS); Menadžment (120 ECTS); Umetnička igra (120 ECTS).

**Programi doktorskih studija:** Upravljanje otpadom (180 ECTS) i Umetnička igra (180 ECTS).

**Otvorena vrata** se organizuju petkom od 10.00 – 14.00. Zakazuju se putem E-maila prijava@fim.rs.

Kandidati mogu i da zakažu Zoom savetovanje sa saradnicima Centra za razvoj karijere putem E-maila karijera@fim.rs.

Program **Inženjerski menadžment** ima za cilj osposobljavanje studenata za samostalni rad na procesima upravljanja visokim tehnologijama, ali i u kreativnim industrijama i bezbednosti. Cilj studijskog programa je savladavanje inženjerskih veština i metoda koje se primenjuju u određenim upravljačkim procesima, kao što su planiranje, upravljanje projektima, organizovanje i kontrola. Pored toga, program je koncipiran tako da podstiče studente da promišljaju, da steknu veštine objektivnog i na dokazima zasnovanog posmatranja, tumačenja pojava, analize i sinteze podataka.

Student koji završi studijski program **Inženjerski menadžment** je osposobljen za poslove inženjerskog menadžmenta, što znači da će znati da upravlja različitim procesima primenom inženjerskih metoda. Imaće sposobnosti za kreativno rešavanje problema i donošenje odluka iz oblasti upravljanja preduzećima iz proizvodnih i uslužnih industrija. Posedovaće znanje iz oblasti inženjeringa, tehnoloških procesa, informaciono-komunikacionih tehnologija, elektronskog poslovanja, operativnog menadžmenta, strategijskog menadžmenta, upravljanja znanjem, menadžmenta odnosa sa kupcima, logistike, upravljanja kvalitetom, upravljanja projektima, koncipiranja baza podataka, sistema za podršku odlučivanju, koncipiranja inteligentnih sistema, upravljanja ljudskim resursima, upravljanja rizicima, industrije 4.0 i sl.

Informacije o prijemnom ispitu se mogu videti na sajtu Fakulteta [www.fim.edu.rs](http://www.fim.edu.rs).